Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 816/11/2202	Galanta, 26.4.2012
EEČ : 2-17-87-2012

U Z N E S E N I E

Trestná vec:	obvinená XXXXX  
Prečin:	krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Galanta
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
v dobe od 23. júna 2010  do 19. októbra 2011 v mieste trvalého bydliska XXXXX neoprávnene odoberala zemný plyn tým spôsobom, že po tom ako jej bola zo dňa 09. júna 2010 zo strany XXXXX vypovedaná zmluva o dodávke zemného plynu z dôvodu neplatenia faktúr, ktoré prevzala dňa  14. júna 2011, pričom kontrolou odberného  miesta bolo zistené, že počítadlo stavu odberu zemného plynu na plynomere nie je zhodné so stavom počítadla plynomeru pri ukončení zmluvy, teda naďalej odoberala zemný plyn aj po tom, ako jej bola ukončená zmluva o dodávke zemného plynu, čím spôsobila poškodenej spoločnosti XXXXX, XXXXX, XXXXX škodu vo výške 986,76 €.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
Podľa § 216 odsek 4 Trestného poriadku je určené obvinenej v skúšobnej dobe nasledujúce obmedzenie: 
	je povinná uhradiť škodu spoločnosti XXXXX, XXXXX XXXXX vo výške 986,76 Eur. 
Odôvodnenie:
Uznesením povereného príslušníka Okresného riaditeľstva PZ v XXXXX Obvodného oddelenia PZ XXXXX  sp. zn. ORP-XXXXX  zo dňa 10.11.2011 bolo začaté trestné stíhanie a súčasne vznesené obvinenie XXXXX za prečin krádeže podľa § 212 ods. 2 písm. e) Trestného zákona na tom skutkovom základe, ako je to uvedené  vo výrokovej časti tohto uznesenia.
   
	Po preskúmaní spisového materiálu som dospela k záveru, že v predmetnej veci sú splnené zákonné podmienky na rozhodnutie o podmienečnom zastavení trestného stíhania podľa § 216 Tr. por., podľa ktorého je možné podmienečne zastaviť trestné stíhanie v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, ak obvinený s týmto postupom súhlasí, vyhlásil, že spáchal skutok a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak  bola činom spôsobená alebo s poškodeným o jej náhrade uzavrel dohodu alebo urobil iné opatrenia na jej náhradu a vzhľadom na osobu obvineného s prihliadnutím na jeho doterajší život a na okolnosti prípadu možno  takéto rozhodnutie považovať za dostačujúce.

	V predmetnej veci sa obvinená k spáchaniu skutku v plnom rozsahu priznala, oľutovala ho a výslovne súhlasila s tým, aby prokurátor trestné stíhanie proti nej podmienečne zastavil. Škodu vo výške 986,76 Eur uznala, s poškodeným XXXXX. uzatvorila dňa 14.02.2012 na Okresnom súde v XXXXX dohodu o náhrade škody, v ktorej sa zaviazala uvedenú sumu splácať v 24 mesačných splátkach po 41,- Eur, a to vždy do 20-teho dňa toho-ktorého mesiaca. Posledná splátka bude vo výške 43,76 Eur. 

	Okrem vlastného priznania je obvinená usvedčená výsluchom svedka - poškodeného a zadováženými listinnými dôkazmi.

	Obvinený je stíhaná za prečin krádeže podľa § 212 ods. 2 písm. e)  Trestného  zákona, ktorého horná hranica trestnej sadzby sú dva roky. 

Obvinená XXXXX nebola doposiaľ súdom trestaná. Pre priestupok  prejednávaná nebola, z miesta bydliska je všeobecne hodnotená, avšak žiadne sťažnosti na ňu neboli podávané.   
	
	Súčasne som podľa § 216 ods. 2 Tr. por. stanovila obvinenej skúšobnú dobu v trvaní dvadsiatich štyroch (24) mesiacov, počas plynutia ktorej jej ukladám uhradiť spôsobenú škodu vo výške 986,76 Eur. Skúšobná doba začne plynúť od právoplatnosti tohto uznesenia.

	Pokiaľ obvinená v priebehu skúšobnej doby povedie riadny život a splní tým podmienky uvedené v § 217 ods. 1 Tr. por., prokurátor rozhodne, že sa osvedčila. Inak  rozhodne, a to aj počas skúšobnej doby, že sa v trestnom stíhaní pokračuje.
	
	Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka